OpenLLM-France/wikimedia huggingface dataset:
# Kontrol-dorre

Kontrol-dorrea aireportuetan, lurreratzeak, aireratzeak eta aire-zirkulazioa zuzentzen duten pertsona eta azpiegiturak hartzen dituen eraikin altua da. Kontrol-dorrearen kokapena eta altuera funtsezkoak dira kontrolatu beharreko eremu osoa ikusteko. Gaur egun, kontrol-dorrerik altuena Suvarnabhumi Nazioarteko Aireportukoa da, 132,2 metroko garaia dena.
Gaur egun, sistema automatizatu konplexuak erabiltzen dituzte, eta, egoera normaletan, zeregin ohikoenak egitea ahalbidetzen dute, giza parte-hartze txikiarekin edo batere parte-hartzerik gabe. Horrela, lana optimizatzen dute eta aire-istripuen probabilitatea murrizten dute.

## Erreferentziak

* ↑ Euskalterm: [Hiztegi Terminologikoa] [2012]

## Kanpo estekak

* Datuak: Q918324
* Multimedia: Control towers / Q918324
# Kontrol-balbula

Kontrol-balbula fluido-fluxua kontrolatzeko erabiltzen den balbula da, fluxu-pasabidearen tamaina aldatuz kontrolagailu baten seinaleak bideratzen du. Honek emaria zuzenean kontrolatu daiteke eta ondorioz baita presioa, tenperatura eta likido- maila ere.
Kontrol automatikoaren terminologian, kontrol-balbulari "azken kontrol-elementua" deitzen zaio.

## Funtzionamendua

Kontrol automatikoko balbula eragingailu elektriko, hidrauliko edo pneumatikoen bidez ireki edo ixten da. Normalean, guztiz irekita eta guztiz itxita egotearen artean edozein posiziotan ezar daitekeen balbula modulatzaile batekin. balbula-posizionatzaileak balbulak desio den irekiera-maila lortzen duela ziurtatzeko erabiltzen dira.
Aire bidezko balbulak sinpleak direlako erabili ohi dira, aire konprimituzko hornidura baino ez baitute behar. Elektrizitatez funtzionatzen duten balbulek, adibidez, kableatu eta etengailu osagarriak behar dituzte, eta hidraulikoki funtzionatzen dutenek presio handiko hornidura eta fluido hidraulikoarentzat itzulbideak behar dituzte.
Kontrol-seinale pneumatikoek 3-15 psi-ko (0.2-1.0 bar) presio-tartea izan ohi dute, edo gaur egun ohikoagoa dena, industriarako 4-20mA-ko seinale elektriko bat, edo klimatizazio sistemetarako 0-10 V-ko bat erabili ohi da.Kontrol elektrikoak gaur egun 4-20 mA-ko kontrol-korronteari gainjarritako komunikazio-seinale "Adimentsu" bat dauka, eta seinale horren bitartez kontrolatzaileari balbularen posizioa behar bezala dagoela egiaztatuz seinalea itzularazten zaio. HART, Fieldbus Foundation eta Profibus dira protokolo ohikoenak.
Kontrol automatikoko balbula batek hiru zati nagusi ditu, eta zati bakoitza hainbat motatakoa eta diseinutakoa izan daiteke:
* Balbula-eragilea - balbularen elementu modulatzailea mugitzen duena, esate baterako, bola edo tximeleta-balbulen itxigailua.
* Balbula posizionatzailea - balbula nahi den irekiera-mailara iritsi dela ziurtatzen duena. Honek marruskadura eta higadura arazoak konpontzen ditu.
* Balbularen gorputza - funtzionamenduko elementuen (arra, globoa, bola edo itxigailua) edukiontzia edo karkasa.
Aire bidezko balbula baten adibidea hartuta, bi kontrol-ekintza egin daitezke:
* "Irekitzeko airea edo korrontea": fluxu-murriztapena gutxitu egiten da kontrol-seinalearen balioa handitu ahala.
* "Ixteko airea edo korrontea": fluxu-murriztapena handitu egiten da kontrol-seinalearen balioa handitzen denean.
Hutsegiteak gertatzen direnerako segurtasun- ekintzak ere badaude:
* Airearen edo kontrol-seinalearen hutsegitea itxieran" - Eragingailura iritsi beharreko aire konprimituak huts egiten duenean, balbula malgukiaren presiopean edo erreserba-potentziaren bidez ixten da.
* Airearen edo kontrol-seinalearen hutsegitea irekieran" - Eragingailura iritsi beharreko aire konprimituak huts egiten duenean, balbula malgukiaren presiopean edo erreserba-potentziaren bidez irekitzen da.
Hutsegiteak gertatzen direnean aktibatzen diren funtzionamendu-moduak instalazioaren segurtasun- prozesuaren kontrol-zehaztapenaren eskakizunak dira. Hozteko uraren kasuan, irekitzerakoan huts egin dezake, eta produktu kimikoen kasuan berriz, ixterakoan.

## Kanpo estekak

* Datuak: Q1816388
# Kontrol mental

Kontrol mentala pertsona batek modu autonomo eta independentean pentsatzeko ahalmena kontrolatu, mugatu eta, batzuetan, erabat deusezteko teknika psikologikoen multzoa da, gogatzetik (propaganda eta marketin kasuetan esaterako) tortura eta antzeko teknika fisikoetara. Pertsona batek dituen sinesmen eta iritziak zeharo aldatzeko prozesuaren kasuan, garun garbitze edo garun garbiketa esamoldea ere erabiltzen da kontrol mentala izendatzeko.

## Kanpo estekak

* Datuak: Q16944821
* Multimedia: Mind control / Q16944821
# Kontrol-orri

Kontrol-orria datuak denbora errealean jaso, taularatu eta emaitzak ikusita berehala erabakiak hartzeko aukera ematen duen inprimaki bat da. Kalitaterako oinarrizko zazpi lanabesetako bat da eta ezaugarri kuantitatiboei buruzko maiztasun-banaketak eratu eta produktuen ezaugarri kualitatiboak, akats-motak eta horien kausak jasotzeko erabil daiteke, betiere ezarritako zehaztapenak jarraitzen ari diren erabakitzeko.

## Kanpo estekak

* Datuak: Q1332439
# Kontrol barrak

Kontrol barrak, erreaktore nuklearretan uranio eta plutonioaren fisio maila kontrolatzeko erabiltzen dira. Kimikoki boro, kadmio, zilar eta indioz osatua daude, eta neutroi asko xurgatzeko gaitasuna dute.
Nagusiki zentral nuklearretan erabiltzen dira, baina baita itsaspeko nuklearretan ere. Erreaktorearen tarte batzuetatik nuklear erregaiaren bainen artean sartzen dira, modu honetan neutroiak xurgatu eta fisioa kontrolpean edukitzea lortzen da.
Kontrol barrak jaisten 20 segundu inguru irauten dute, halere, erreaktore modernoetan barrak segundu bakar batean jaisteko gai diren gailuak daude, honela kate-erreakzio nuklearra geldituz.

## Kanpo estekak

* Datuak: Q615306
# Kristal-sistema kubiko

Sistema kubikoa edo isometrikoa kristalografian dagoen 7 sistema kristalinoetako bat da. Sistema honen unitatea kuboa da. Kristal metalikoetan dagoen formarik sinpleena eta arruntenetakoa da.
Sistema honetan hiru Bravaisen sareta osatzen dira:
* Sinplea
* Gorputzean zentratua
* Aurpegietan zentratua

## Ikus, gainera

* Kristal-egitura

## Kanpo estekak

* Datuak: Q473227
* Multimedia: Cubic lattices / Q473227
# Kristal-sistema ortorronbiko

Sistema ortorronbikoa kristalografian dagoen 7 sistema kristalinoetako bat da. Sistema ortorronbikoa lortzeko sistema kubiko bat estutu behar da bi bektoretatik, emaitza moduan a eta b oinarria duen eta a bren ezberdina den c altuerako egitura bat lortuko dugularik. Sistema honetan a, b eta c ardatzak elkarrekiko ezberdinak dira. Hala ere euren arteko angelu guztiek 90º nerutuko dute.
Lau Bravais sare daude sistema ortorronbikoan: ortorronbiko sinplea, oinarrian zentratutako ortorronbikoa, gorputzean zentratutako ortorronbikoa eta aurpegietan zentratutako ortorronbikoa.

## Ikus, gainera

* Sistema kristalino

## Kanpo estekak

* Datuak: Q648961
* Multimedia: Orthorhombic lattices / Q648961
# Kristal-sistema erronboedriko

Sistema erronboedrikoa (edo trigonala) kristalografian dagoen 7 sistema kristalinoetako bat da. Sistema erronboedrikoan, kristala luzera bereko bektoreez osaturik dago, eta horietatik hiru ez dira elkarrekiko ortogonalak.
a = b = c; $\alpha =\beta =\gamma \neq 90^{\circ }$
Zenbait sailkapenetan, sistema erronboedrikoa sistema hexagonal handiago baten barruan sailkatzen da.
Bravaisen sareta erronboedriko bakarra existitzen da.

## Adibideen zerrenda

Hurrengo zerrendan sistema erronboedrikoan dauden taldeak adierazi dira, nazioarteko idazkeran eta Schoenfliesen idazkeran nola idazten diren adierazi da eta bakoitzaren adibideak jarri dira.
| Izena | Nazioarteko idazkera | Schoenflies idazkera | Adibideak |
| Erronboedriko holoedrikoa | ${\overline {3}}m$ | D$_{3d}$ | kaltzita, korindoia, hematitea |
| Erronboedriko hemimorfikoa | $3m$ | C$_{3v}$ | turmalina, alunita |
| Erronboedriko tetartoedrikoa | ${\overline {3}}$ | S$_6$ | dolomita, ilmenita |
| Trapezoidala | $32$ | D$_3$ | kuartzoa, zinabrioa |
| Erronboedriko tetartoedrikoa | $3$ | C$_3$ | ez |

## Ikus, gainera

* Kristal-egitura

## Kanpo estekak

* Datuak: Q588274
* Multimedia: Trigonal lattices / Q588274
# Kristal-sistema monokliniko

Sistema monoklinikoa mineralak kristalizatzen diren zazpi kristal-egituretako bat da. Simetria ardatz bitarra du, honi perpendikularra den plano bat eta inbertsio zentro bat. Sare monoklinikoaren denotazioa 2/m da. Simetria plano bakarra ere izan dezakete sistema honetan kristalizatzen duten mineralek. Baita simetria ardatz bitarra eta sistema plano bakarraren arteko konbinaketa ere. Bi ardatzek angelu kamutsa osatzen dute. Sistema honetan kristalizatzen duen mineral ezagunenetako bat talkoa da, Mohsen eskalan mineralik bigunenaren postua betetzen duena.

## Parametroak

Sistema monoklinikoaren ezaugarriak honakoak dira:
* α ≠ 90º
* β = γ = 90º

## Bravaisen sareak

* Monokliniko sinplea.
* Oinarrian zentraturiko monoklinikoa.

## Kanpo estekak

* Datuak: Q624543
* Multimedia: Monoclinic lattices / Q624543
# Kristal-sistema tetragonal

Sistema tetragonala kristalografian dagoen 7 sistema kristalinoetako bat da. Sistema honen unitatea bere saretaren bektoreetan zehar luzatuta dagoen kuboa da, hau da, oinarri karratua duen prisma laukizuzena da.
Sistema honetan bi Bravaisen sare osatzen dira: tetragonal sinplea eta tetragonal zentratua.
* Sinplea
* Gorputzean zentratua

## Ikus, gainera

* Kristal-egitura

## Kanpo estekak

* Datuak: Q503601
* Multimedia: Tetragonal lattices / Q503601
# Kristadelfianoak

Kristadelfianoak (Eng. Christadelphians) elkarte erlijioso kristaua da, 1848. urtean sortua. Hasiera batean Erresuma Batuan eta Ameriketako Estatu Batuetan garatu ziren. Gutxi gora-behera 60.000 kide ditu 120 herrialdetan banatuta.

## Erreferentziak

* ↑ BBC

## Kanpo estekak

* Los Cristadelfianos - es.wikipedia
* Els Cristadelfians - Viquipèdia (Katalanez)
* Datuak: Q27827
* Multimedia: Christadelphians / Q27827
# Kristal-sistema hexagonal

Sistema hexagonala kristalografian dagoen 7 sistema kristalinoetako bat da. Oinarri hexagonala duen prisma erregularren simetria bera dauka. Bravaisen sareta hexagonal bakarra existitzen da.
Grafitoak sistema hexagonala jarraituz kristalizatzen da.

## Ikus, gainera

* Kristal-egitura

## Kanpo estekak

* Datuak: Q663314
* Multimedia: Hexagonal lattices / Q663314
# Kerry Anne Wells

Kerry Anne Wells (Perth, Australia, 1951ko irailaren 25a) australiar moda-diseinatzailea, idazlea, iruzkingilea, telediario aurkezlea eta Australiako edertasunaren erregina izan ostean, Miss Unibertso 1972 koroatu zuten.

## Miss Unibertso lehiaketa
### Koroatu

1972ko edertasun-lehiaketa izan zen AEBtik kanpo egin zen lehena. Urte hartan, Puerto Ricoko Dorado herrian izan zen. Wells ez zuen bere aurrekoak, Georgina Rizk libanoarrak koroatu, Rizkek ezin baitzuen Puerto Ricora bidaiatu gobernuaren murrizketengatik, terroristek kontratatutako japoniar talde batek Tel Aviveko nazioarteko aireportuan eraso egin eta Puerto Ricoko 22 turista hil ondoren. Horregatik, Miss Unibertso 1970 izan zen Puerto Ricoko Marisol Malaretek koroatu zuen Wells.

#### Telebista beltzean

Koroatzeko unea ez zen telebistan erakutsi, edertasun-lehiaketako argiketariek greba egin zuten eta. Bere izena Miss Unibertso berri gisa iragarri zutenean pantaila beltz jarri zen.

## Miss izan ondorengo lanak

Urtebeteko erreginaldiaren ondoren, telesail-aurkezle gisa jarraitu zuen. Edertasun-lehiaketetan sartu aurretik, meteorologo lanean ziharduen.
Wellsen Miss Unibertso garaipena urte berean iritsi zen, Australiak Miss Mundu koroa ere irabazi zuen, Asia Pazifikoaren titulua, eta bigarren geratu ziren Nazioarteko Miss lehiaketan. Marka hori 2000. urtean hautsi zen Indian, edertasunaren lau erreinuk (Lara Dutta, Priyanka Chopra, Dia Mirza eta Aditi Gowitrikar) Miss Unibertso, Miss Mundo, Miss Asia Pazifikoa eta Mrs. Mundua irabazi zituztenean, hurrenez hurren.
2007tik aurrera, Kerry Anne Wells moda-diseinatzaile arrakastatsua da, idazlea eta iruzkingilea, eta autoestimuaz eta gorputz-irudi errealista eta positiboaz hitz egiten du. BodyThink Australiako eskolentzat diseinatutako bizimodu osasungarria duen programa da.

## Erreferentziak

* ↑ (Gaztelaniaz) «Conoce a Kerry Anne Wells, Miss Universo 1972» TELEMUNDO.com 2014-11-17 (Noiz kontsultatua: 2024-04-19).
* 1 2 (Ingelesez) reporter, Staff. (2022-07-28). «From the Archives, 1972: Australian is Miss Universe» The Sydney Morning Herald (Noiz kontsultatua: 2024-04-19).
* ↑ (Gaztelaniaz) «Kerry Ann Wells, Australia's first Miss Universe winner, flew back...» Getty Images 2018-12-09 (Noiz kontsultatua: 2024-04-19).
* ↑ (Ingelesez) «Kerry Anne Wells Biography, Age, Height, Husband, Net Worth, Family» Celebrity Age Wiki (Noiz kontsultatua: 2024-04-19).
* ↑ (Ingelesez) reporter, Staff. (2022-07-28). «From the Archives, 1972: Australian is Miss Universe» The Sydney Morning Herald (Noiz kontsultatua: 2024-04-19).
* ↑ Video YouTuben

## Kanpo estekak

* Datuak: Q2626293
* Multimedia: Kerry Anne Wells / Q2626293
| Aurrekoa Georgina Rizk Libano | Miss Unibertso 1972 | Hurrengoa Margie Moran Filipinak |
# Kerry Center

Kerry Center (txineraz: 嘉里中心), Txinako Herri Errepublikako Tianjin udaltasunean eraikitzen dagoen bulego etxe orratza da. Eraikuntza lanak 2015ean amaitzen direnean, egiturak 330 metro eta 71 solairu izango ditu.

## Eraikuntza

2011n lehen harria jarri zen eta ondoren zulaketa eta zimendatze lanak hasi ziren

## Ikus, gainera

* Tianjin

## Kanpo estekak

* Egitasmoaren ordenagailu bidezko irudia.
* Datuak: Q12261444
# Kerry Head

Kerry Head edota Kerry lurmuturra (irlanderaz Ceann Chiarraí) Irlandako Kerry konderriaren ipar-mendebaldean dagoen lurmuturra da, Banna Strand hodartzaren iparraldean dago. Lurmutur honeen hegoaldeko muturrean Ballyheigue udalerria dago.
Kerry lurmuturraren iparraldean Shannongo estuarioa dago, hegoaldean berriz, Tralee badia. Maiz, lurmutur honetan izurdeak ikus daitezke.

## Kanpo estekak

* Datuak: Q2061125
# Kerry Washington

Kerry Marisa Washington (New York, 1977ko urtarrilaren 31) estatubatuar zinema eta telebista aktorea da.

## Filmografia
### Zinema

| Urtea | Filma | Pertsonaia | Oharrak |
| 2000 | Our Song | Lanisha Brown | |
| 2000 | 3D | Angie | Film labur |
| 2001 | Save the Last Dance | Chenille | |
| 2001 | Lift | Niecy | |
| 2002 | Take the A Train | Keisha | Film labur |
| 2002 | Bad Company | Julie | |
| 2003 | The United States of Leland | Ayesha | |
| 2003 | The Human Stain | Ellie | |
| 2003 | Sin | Kassie | |
| 2004 | Against the Ropes | Renee | |
| 2004 | She Hate Me | Fatima Goodrich | |
| 2004 | Ray | Della Bea Robinson | |
| 2005 | Sexual Life | Rosalie | |
| 2005 | Mr. & Mrs. Smith | Jasmine | |
| 2005 | Fantastic Four | Alicia Masters | |
| 2005 | Wait | Maggie | Film labur |
| 2006 | Little Man | Vanessa | |
| 2006 | The Last King of Scotland | Kay Amin | |
| 2006 | The Dead Girl | Rosetta | |
| 2007 | I Think I Love My Wife | Nikki Tru | |
| 2007 | Put It in a Book | Sheila | Short film |
| 2007 | 30,000 Leagues Under the Sea | Medical Officer Marissa Brau | |
| 2007 | Fantastic Four: Rise of the Silver Surfer | Alicia Masters | |
| 2008 | Woman in Burka | Kerry | Film labur |
| 2008 | Miracle at St. Anna | Zana Wilder | |
| 2008 | Lakeview Terrace | Lisa Mattson | |
| 2009 | Life Is Hot in Cracktown | Marybeth | |
| 2009 | Mother and Child | Lucy | |
| 2010 | Night Catches Us | Patricia Wilson | |
| 2010 | For Colored Girls | Kelly / Blue | |
| 2011 | The Details | Rebecca Mazzoni | |
| 2012 | A Thousand Words | Caroline McCall | |
| 2012 | Django Unchained | Broomhilda von Schaft | |
| 2013 | Peeples | Grace Peeples | |
| 2016 | Confirmation | Anita Hill | Biopic |

### Telebista

| Urtea | Telesaila | Pertsonaia | Oharrak |
| 1994 | ABC Afterschool Special | Heather | "Magical Make-Over" atala |
| 1996 | Standard Deviants | Kerry | PBS |
| 2001 | NYPD Blue | Maya Young | "Franco, My Dear, I Don't Give a Damn" atala |
| 2001 | Deadline | Tina Johnson | "The Undesirables" atala |
| 2001 | Law & Order | Allie Lawrence | "3 Dawg Night" atala |
| 2001 | 100 Centre Street | | 5 atal |
| 2002 | The Guardian | Drea Westbrook | "The Next Life" atala |
| 2004 | Wonderfalls | Mahandra McGinty | "Unaired Pilot" atala |
| 2004 | Strip Search | | Movie |
| 2005–06 | Boston Legal | Chelina Hall | 5 atal |
| 2008 | Psych | Mira Gaffney | "There's Something About Mira" atala |
| 2010 | Black Panther | Princess Shuri / Baker Woman (ahotsa) | Minisaila |
| 2012–egun | Scandal | Olivia Pope | |
| 2013 | Jimmy Kimmel Live | Nerdy Girl | "After The Oscars" atala |
| 2013 | Saturday Night Live | Bera | "Kerry Washington/Eminem" atala |
| 2013 | Project Runway | Bera | Epailea |

## Kanpo loturak

* IMDBko fitxa irakurgai (Ingelesez)
* Datuak: Q232104
* Multimedia: Kerry Washington / Q232104
# Kersaint-Plabennec

Kersaint-Plabennec (bretainieraz Kersent-Plabenneg) Bretainiako Finistère departamenduko udalerria da.

## Kanpo estekak

* Datuak: Q474743
* Multimedia: Kersaint-Plabennec / Q474743
# Kerry Bog poni

Kerry Bog ponia, (ingelesez: Kerry Bog Pony), Irlandako Kerry konderri aldeko bertako zaldi arraza bat da. Bere tamaina txikia zein gainontzeko ezaugarriak direla eta, arraza ponien sailkapen taldean sartzen da.
Kerry Bog ponia aspaldiko zaldi arraza da. Garai batean baserriko lanak egiten zituen astean zehar eta gero, igandetan, baserriko familiak elizara joateko erabiltzen zuen zalgurditik tira egiten zuen. Britainiar poniak delako arraza multzoan sartzen da. Bere izenaren jatorria garai batean zohikatz mokordoak zohikaztegietatik garraitzeko erabiltzen zen zaldia zelakoan datza.
Arraza hau oso ezberdina da askoz ezagunagoa den Connemarako poni Irlandako beste poni arrazarengatik. Bere jatorria, seguraski, egun desagerturik dagoen Irish Hobby poni arrazan dago.

## Kanpo estekak

* Datuak: Q3031152
* Multimedia: Kerry Bog Pony / Q3031152
# Kerry GAA

Kerry GAA edota Kerry County Board of the Gaelic Athletic Association (irlanderaz Cumann Lúthchleas Gael Chontae Chiarraí) Irlandako hego-mendebaldean dagoen Munster probintzian kokatuko Kerry konderriko gaeldar jokoetako talde bat da. Taldearen koloreak orlegia eta urre koloreak dira, konderriaren kolore ofizialak hain zuzen ere, kolore hauek Kerry konderriko edozein udalerri, herrixka, tarbenetan edota taldearen partidetara joan ohi diren zaletuen jantzietan ikus daitezkelarik.
Irlandan zerbaitegatik oso ezaguna bada gizonezkoen futbol gaeliko taldearengatik da. Historia osoan Irlandako Futbol Gaeliko Liga Nazioneko txapelketa gehien irabazi dituen talde baita, denera 19, 4etan txapeldunordea ere izan delarik. Hurling taldea ere badu, baina ez du hainbesteko arrakastarik izan, lorturiko garaipen bakarra 1891eko All-Ireland Senior Hurling Championship baita.
Elkarte Atletiko Gaelikoaren barnean dagoen Kerryko kirol saila 1888an sortu zen.

## Tituluak
### Futbol Gaelikoa
#### All-Ireland Senior Football Championship

| Konderria | Irabazitako finalak | Galdutako finalak | Irabazitako txapelketak urtez-urte |
| Kerry | 37 | 19 | 1903, 1904, 1909, 1913, 1914, 1924, 1926, 1929, 1930 1931, 1932, 1937, 1939, 1940, 1941, 1946, 1953, 1955 1959, 1962, 1969, 1970, 1975, 1978, 1979, 1980, 1981 1984, 1985, 1986, 1997, 2000, 2004, 2006, 2007, 2009 2014 |

#### National Football League

| Konderria | Irabazitako finalak | Galdutako finalak | Irabazitako ligak urtez-urte |
| Kerry | 20 | 6 | 1928, 1929, 1931, 1932, 1959,1961, 1963, 1969, 1971 1972, 1973, 1974, 1977, 1982, 1984, 1997, 2004, 2006 2009, 2017 |

## Jokalari mitikoak

* Dan O'Keefe
* Joe Keohane
* Seán Murphy
* Mick O'Connell
* Pat Spillane
* Mikey Sheehy
* Páidí Ó Sé
* Ogie Moran
* Ger Power

### Hurlinga
#### All-Ireland Senior Hurling Championship

| Konderria | Irabazitako finalak | Galdutako finalak | Irabazitako txapelketak urtez-urte |
| Kerry | 1 | 0 | 1891 |

#### National Hurling League

| Konderria | Irabazitako finalak | Galdutako finalak | Irabazitako ligak urtez-urte |
| Kerry | 0 | 0 | |

## Kanpo estekak

* Kerry GAA taldearen webgune ofiziala (Ingelesez)
* Kerry taldeko antzinako kamiseta mitikoak erosteko aukera. (Ingelesez)
* Datuak: Q2639344
* Multimedia: Kerry GAA / Q2639344
ieaElkarte Atletiko Gaelikoaren Liga Nazionalak (2018ko denboraldia) :
# Kerrykeel

Kerrykeel (irlanderaz An Cheathrú Chaol, "Barruti Estua") Irlandako Donegalgo konderriaren iparraldeko kostaldean dagoen udalerri txiki bat da. Knockalla mendia, Ranny muinoa eta Mulroy badiaren artean kokatua dago, Portsalon herritik hurbil. Kerrykeel udalerrian hainbat denda, taberna, motor eta auto denda eta garajea, eta gurindegi bat ere badago. Bestalde Fanad penintsulara joateko ataria ere bada.

## Iruditegia

* Village Inn ostatua.
* Saldiez taberna.
* Lurdesko Gure Amaren eliza katolikoa.
* Presbiteriar eliza.
* Komisaldegia.

## Kanpo estekak

* Datuak: Q2081838
* Multimedia: Kerrykeel / Q2081838
# Korapilo

Korapiloa soka, hari edo beste gauza malgu batean, edo biren artean, egindako lotura da. Berez sor daiteke edo norbaitek egin, eta muturretatik tiratzen denean irmoagoa gertatzen da. Korapilo ezberdin asko daude, eta oso erabiliak dira ontzietan, adibidez.
Matematikan Korapiloen teoria oso bat garatu da, korapilo bat zer den eta zer ez den erabakitzeko.

## Erreferentziak

* ↑ Lur entziklopedietatik hartua.

## Ikus, gainera

* Korapilo (abiadura unitatea)
* Korapilo (luzera unitatea)
* Kipuak
* Korapiloen teoria

## Kanpo estekak

* Datuak: Q527395
* Multimedia: Knots / Q527395
# Korapilo (luzera unitatea)

Korapiloa distantzia neurri zaharra da. Korapiloak 7 besaldi ditu. Beraz, 11,76 metro du baliokidea gutxi gorabehera. Dena dela, gainerako neurri zaharrak bezala, toki eta aldi batetik bestera aldatzen zen korapiloaren neurria ere. Gainera, korapilo izenaren hainbat aldaera erabili izan dira, euskalkien aniztasunaren erakusgarri: gorabil, gorapilo, goropilo, korapil, oropilo eta abar, eta abar.
Gipuzkoan antzina erabilitako neurri ezagunenetarikoa da korapiloa, eta gehienbat gorabil izenaz aipatzen zen. Oro har 7 besaldi adina zen, eta 13,7 metro neurtzen zuen; haatik, baziren korapilo bereziak: Legazpin 10 besaldiko korapiloa ageri da 1433. urtean; Hernanin, 8,5 besaldikoa (4,76 m) erabiltzen zen batzuetan, bai eta 8,25 besaldikoa (4,62 m) ere, XVI. gizaldian; eta Hernani-Urnieta-Donostia inguruan, 2,74 metroko korapiloak aipatu izan dira.

## Erreferentziak

* ↑ Luis Mari ZALDUA ETXABE (2006): Saroiak eta kortak, berak argitaratua. ISBN 8461115648

## Ikus, gainera

* Korapilo (abiadura unitatea)

## Kanpo estekak

* Datuak: Q12261612
# Korasta

Korasta, txopan gila jarraitzen duen egitura elementu bat da. Antzinako itsasontzietan, urtutako atal handi bat zen, helizea, bao izeneko zulo batean ezartzea ahalbidetzen zuena, korasta brankariak eta korasta txopariak mugatua. Baita gilaren indartzea txopan ere.
Bere zatirik garrantzitsuenak honako hauek dira:
* Zapata: gilarekin lotzen duena
* Orpoa: lemaren palaren pisua jasaten duena
* Tintontzia: palaren ardatzaren muturra jarri beharreko tokia
* Korasta txoparia: Korastaren txopako muturra eta txopako perpendikularra.
* Puztutzea: Helizea daraman ardatzaren euskarria
* Korasta brankaria: kaskoaren estaldurako trakatara lotzen duena.

## Erreferentziak

* ↑ Albaola. (2014-09-26). «San Juan baleontzia aurrera doa...» Albaola (Noiz kontsultatua: 2024-03-13).

## Kanpo estekak

* Datuak: Q2401090
# Korasta lema

Korasta lema edo eutsitako lema korastaren luzapenean lema da, itsasontzien banda finkatzeko erabiltzen dutena.
Erdi Aroko Hansako kokek hedatuta, Nafarroako Erresumako itsasontziek erabili zutenez, lema nafar edo baionesa ere deitu izan zaio.
Tomas Urzainkiren esanetan XII. mendetik aurrera eta Enrique Maneraren esanetan XIII. mendetik aurrera, hegatsean zegoen arraun lema ordezkatu zuen. Aldaketa horri esker itsaso zabalean ziurrago nabigatzeko gai ziren itsasontziak.

## Erreferentziak

* 1 2 La coca hanseática
* ↑ Enciclopedia General del Mar. Barcelona: Ediciones Garriga.
* 1 2 Urzainki Mina, Tomás; Olaizola Igiñiz, Juan Maria. (1998). La Navarra marítima. in: Ensayo y testimonio. (1. argitaraldia) Iruñea: Pamiela ISBN 9788476812938..

## Kanpo estekak

* Datuak: Q3111801